Aktiwiteit 1, 'n gesonde omgewing en persoonlike gesondheid, By OpenStax | Jobilize.com
'n gesonde omgewing en persoonlike
1.2 'n gesonde omgewing en persoonlike gesondheid
‘n gesonde omgewing en persoonlike gesondheid
Die verband tussen ‘n gesonde omgewing en persoonlike gesondheid
Wees slim in die son
Ons bly in ‘n land wat bekend is vir sy wonderlike sonskynweer. Die son kan ‘n mens baie goed laat voel en jou liggaam help om gesonde vitamine te vervaardig. Die mens kan ook die warm strale van die son inspan om vrugte, byvoorbeeld perskes, en groente soos tamaties, te droog en sodoende te preserveer. Wetenskaplikes gebruik sonstrale om krag op te wek wat gebruik kan word in plaas van elektrisiteit. Ons noem dit sonenergie.
Die son kan ook skade aanrig. Wanneer mense gereeld in die hitte van die dag (bv. 12:00) op die strand in die son lê en sonbrand, word die vel sodanig beskadig dat ‘n mens later velprobleme, bv. velkanker, kan opdoen. As ‘n mens té strawwe oefening in die warm son doen sonder om water te drink, loop jy die gevaar om te dehidreer (ontwater). Dit beteken dat jou liggaam te veel vog verloor en jy dan naar en siek begin voel. Meeste soorte plante verskroei in die warm son, veral as daar nie genoeg vog in die grond is nie.
Om ‘n toeristebrosjure te ontwerp [lu 1.2]
Plak ‘n fotokopie, of die werklike pamflet wat julle groep gemaak het om ‘n vakansie in die sonnige Suid-Afrika te adverteer, in jul modules.
Om ‘n lys van “sonveilige” reëls te maak [lu 1.2]
Maak ‘n lys van ten minste vyf goue reëls waarmee toeriste rekening moet hou wanneer hulle gedurende die somer in ons sonnige land vakansie hou.
Die leerder is in staat om ingeligte besluite oor persoonlike, gemeenskaps-en omgewingsgesondheid te neem.
1. 2 verslag en ondersoek doen oor die verhouding tussen ‘n gesonde omgewing en persoonlike gesondheid.
Gesondheidsregte en -verantwoordelikhede Online Chapter
Wat is in jou kospakkie vir skool? Online Chapter